SYNEX ส่ง “ออเนอร์” โกยยอดขายงาน “Thailand Mobile Expo” ทะลุเป้ากว่า 5 ลบ.
SYNEX ส่งผลิตภัณฑ์“ออเนอร์” ภายใต้ตราสัญลักษณ์ Trusted by SYNNEX โกยยอดขายในงาน “Thailand Mobile Expo” ทะลุเป้า 120% หรือมูลค่ากว่า 5 ลบ. ยอดขายรวมเพิ่มขึ้นถึง 4 เท่า ในช่วง 4 วัน
SYNEX ส่งผลิตภัณฑ์ “ออเนอร์” โกยยอดขายงาน “Thailand Mobile Expo” ทะลุเป้า 120% หรือมูลค่ากว่า 5 ลบ.
10 ต.ค. 2565

นายปิยะสิทธิ์ ทองหยวก ผู้อำนวยการฝ่ายขายและการตลาด Mobile Devices บริษัท ซินเน็ค (ประเทศไทย) จำกัด (มหาชน) หรือ SYNEX กล่าวว่า สำหรับช่วงโค้งสุดท้ายของปี การแข่งขันในตลาดสมาร์ทโฟนมีความคึกคักมากขึ้น จากทั้งสถานการณ์โควิดที่คลี่คลายลงและผลิตภัณฑ์มีความหลากหลายให้ผู้บริโภคได้เลือกสรร ออเนอร์หวังจะเป็นอีกหนึ่งทางเลือกที่เข้ามาตอบสนองความต้องการของตลาดและผู้บริโภค ด้วยนวัตกรรมและคุณภาพที่มุ่งมั่นจะส่งมอบให้ผู้บริโภค รวมถึงศูนย์บริการซินเน็คฯ ทั่วประเทศที่พร้อมให้การบริการหลังการขายอย่างเต็มประสิทธิภาพ
โดยในครั้งนี้นับเป็นอีกก้าวสำคัญที่ซินเน็คฯ ได้บุกตลาด End Consumer ด้วยตนเองในการนำทัพผลิตภัณฑ์ออเนอร์ ภายใต้ตราสัญลักษณ์ Trusted by SYNNEX และจัดเต็มโปรโมชั่นสุดเอ็กซ์คลูซีฟ มาร่วมภายในงาน Thailand Mobile Expo 2022 ซึ่งถือเป็นโอกาสที่ดีที่ได้ใกล้ชิดและเข้าถึงกลุ่มลูกค้ามากยิ่งขึ้น ต้องขอขอบคุณลูกค้าออเนอร์ทุกท่านที่เชื่อมั่นและมั่นใจในการเป็น Full-Service Distributor ของซินเน็คฯ และผลิตภัณฑ์ที่เปี่ยมคุณภาพจากออเนอร์
ทั้งนี้จากกระแสที่มาแรงและกำลังเป็นที่พูดถึงของผลิตภัณฑ์ออเนอร์ ทำให้ภายในงาน Thailand Mobile Expo 2022 มีผู้สนใจและเข้าร่วมสัมผัสผลิตภัณฑ์ไอโคนิคจากออเนอร์อย่างเนืองแน่น โดยมีผู้สั่งซื้อเป็นเจ้าของกันเป็นจำนวนมาก ดันยอดขายทะลุเป้าที่วางไว้ไปกว่า 120% เป็นมูลค่ามากกว่า 5 ล้านบาท ทำให้ยอดขายรวมของออเนอร์ในตลาดสมาร์ทโฟนเพิ่มขึ้นถึง 4 เท่า ภายในระยะเวลาที่จัดงานเพียง 4 วันเท่านั้น โดยสมาร์ทโฟนกล้องเทพรุ่นล่าสุด HONOR 70 ครองแชมป์ผลิตภัณฑ์ที่ขายดีที่สุด โกยยอดขายไปถึง 60% ของยอดขายในงานทั้งหมด ส่วนแท็บเล็ต HONOR Pad 8 สเปคครบในราคาคุ้มๆ ยอดขายก็ปังตามกันมา ครองใจลูกค้าได้เพียบ Sold Out ในงานไปมากกว่า 100 เครื่อง
สำหรับผู้ที่สนใจยังสามารถเป็นเจ้าของผลิตภัณฑ์ไอโคนิคจากออเนอร์ได้จากหลากหลายช่องทาง ทั้ง HONOR Official Store บนแพลตฟอร์ม Shopee และ Lazada รวมถึงร้านค้าตัวแทนจำหน่าย HONOR ที่ร่วมรายการทั่วประเทศ และช่องทางร้านค้าออนไลน์ทุกแพลตฟอร์ม